Man vas wat lyk in stormwaterpyp drukŉ Man is gearresteer toe hy gevang is terwyl hy ŉ lyk in ŉ stormwaterpyp in Newtown, Johannesburg probeer druk het. Volgens adjudant-offisier Xoli Mbele was die polisie omstreeks 3:00 besig om die gebied te patrolleer toe ŉ motoris hulle stop en sê hy het ‘n man gesien wat iets in die stormwaterpyp probeer sit. “Die polisie het vinnig reageer en afgekom op ŉ man wat besig was om ŉ liggaam in die afvoerpyp te druk,” het hy gesê.”Die oorledene het veelvuldige beserings regoor sy liggaam gehad. Hy het ‘n rooi trui gedra en word in sy 30’s geskat.” Die 24-jarige beskuldigde sal eersdaags in die Johannesburg Landroshof verskyn op aanklag van moord.